**Mbikëqyrja e transmetuesve, operatorëve të rrjeteve publike të komunikimit elektronik dhe ofruesve të ASHMA-së sipas kërkesës**

**Transmetuesit**

Për detyrimin për përmbushjen e kushteve të veçanta minimale teknike, hapësinore, financiare dhe kuadrovike në varësi të formatit programor, të përcaktuara me akt nënligjor të miratuar nga Agjencia dhe për respektimin e detyrimeve të Rregullores për kushtet minimale teknike, hapësinore, financiare dhe kuadrovike për marrjen e lejes për transmetim në radio dhe televizion, mbikëqyrje e jashtëzakonshme administrative është kryer mbi disa transmetues - TV Kanal 5, TV Telma, TV Sitel, TV Alsat-M, TV Protel, TV Tera, TV 3, TV Kanal, Nasha TV, TV News, TV Svet, TV G-TV, TV M, NET-HD, TV 24 Vesti, TV KTV, TV Koha, TV M, Dibra, Edo, Topestrada, Uskana Media, Televizioni Plus dhe Radiot Klub FM, Kanal 77 , Ross Metropolis,Siti radio, Ekspres Holidej, Jehona, Kiss, Marija Blagovest, Meff, Rapi, Plej, Aleksandar Makedonski, Kometa, Red FM, Vat, Urban FM, Puls, Plej, Buba Mara, Koçani FM, Rosa-AB, Uskana-Plus, Zona M -1, Radio Bum, Radio Vallandovo, Enxhells Plus, Hit, Pella, Sveti Nikole, RFM, Plus Forte, Antena 5, Bleta, Fortuna, Super radio. Mbikëqyrja rezultoi se transmetuesit i plotësojnë kushtet minimale kuadrovike.

**Debat i hapur publik për tekstet e Draft- programit të punës së Agjencisë dhe Draft- planet vjetore për kryerjen e mbikëqyrjes administrative dhe mbikëqyrjes programore për vitin 2024**

Agjencia për Shërbime Mediatike Audio dhe Audiovizueëe më 10 nëntor 2023, hapi debat publik për tekstet e Draft-programit të punës së Agjencisë për Shërbime Mediatike Audio dhe Audiovizuele për vitin 2024 (me Draft-programin e aktiviteteve të planifikuara dhe Draft-planin financiar të Agjencisë për Shërbime Mediatike Audio dhe Audiovizuele), Draft-planin vjetor për kryerjen e mbikëqyrjes administrative në vitin 2024, dhe Draft-planin vjetor për kryerjen e mbikëqyrjes programore në vitin 2024.

Agjencia ftoi të gjitha palët e interesuara me mendimet dhe propozimet e tyre në formë të shkruar, të marrin pjesë në debatin publik dhe t'i dorëzojnë në mënyrë elektronike në contact@avmu.mk ose me postë në rr. “Makedonija” nr.38, 1000 Shkup.

Debati publik zgjati deri më 9 dhjetor 2023.

**NJOFTIMET PUBLIKE**

Në lidhje me aktgjykimin gjyqësor miratuar nga gjyqtarja Jovanka Spirovska Paneva në rastin “Feroinvest kundër IRL”, për storjen “Konspiracion kundër ajrit”, Agjencia më 12 nëntor nëpërmjet një lajmërimi ka njoftuar publikun se i bashkohet reagimeve se liria e shprehjes është kategori e garantuar me kushtetutë dhe si e tillë është e pacënueshme. Kjo liri mund të kufizohet vetëm në raste të caktuara, të përcaktuara saktë kur rrezikohet siguria dhe paqja publike, shëndeti publik etj. Në njoftim thuhet se qytetarët kanë të drejtë të informohen në mënyrë objektive, në kohë dhe saktë për të gjitha çështjet që janë të një rëndësie të jashtëzakonshme dhe kanë të bëjnë me interesin publik, dhe realizimi i kësaj të drejte duhet të nxitet dhe inkurajohet nga të gjithë faktorët relevantë në shoqëri. Publikimi editorial i përmbajtjeve të formësuara, në të cilat nuk cënohen standardet profesionale gazetareske, të cilat transmetohen edhe në shërbimin publik është në drejtim të realizimit të lirisë së fjalës dhe lirisë së informimit dhe ruajtjes së interesit të qytetarëve.

Në lidhje me emisionin “Samo vistina”, transmetuar në TV Kanal 5, Agjencia më 2 nëntor nëpërmjet njoftimi sugjeroj se debatet për çështje politike dhe sociale duhet të kontribuojnë në realizimin e lirisë së shprehjes, në kulturën e tolerancës dhe në asnjë moment nuk duhet të nxisin intolerancë. Në njoftim është theksuar se të gjithë pjesëmarrësit në diskursin publik, dhe veçanërisht politikanët dhe bartësit e funksioneve publike, duhet të jenë të vetëdijshëm për peshën e fjalës së shprehur publikisht dhe të përmbahen nga deklaratat, veçanërisht nëpërmjet mediave, që cënojnë dialogun ndërmjet grupeve të ndryshme etnike në shoqëri. Etiketimi i mediave dhe gazetarëve, siç këtë e bëri në emision Ismet Ramadani, këshilltar për vlerat euroatlantike të kryeministritit, ndikon negativisht në lirinë e mediave dhe cënon dinjitetin gazetaresk. Politikanët dhe bartësit e funksioneve publike kanë përgjegjësi të veçantë para publikut dhe duhet të tregojnë nivelin më të lartë të respektit për profesionin e gazetarit dhe të bëjnë përpjekje maksimale për t'i mundësuar mediave pa pengesë të kryejnë punën e tyre. Në të njëjtën kohë, mediat duhet të jetë hapësirë ​​për debat të hapur, vend ku do të prezantohen mendimet dhe qëndrimet e ndryshme (si pozitive ashtu edhe negative) të pjesëmarrësve në intervista, në diskutime dhe emisione të tjera. Redaktorët, gazetarët dhe autorët e tjerë gjatë krijimit të programeve dhe krijimit të politikës editoriale duhet të jenë të mëvetësishëm dhe të pavarur. Çdo ndërhyrje dhe, në veçanti, ndërprerje e emisioneve nga drejtuesit apo pronarët e mediave, siç ishte përfshirja e Ivan Mirçevskit, drejtuesit të TV Kanal 5, në еmisionin „Samo vistina“ paraqet ndërhyrje në autonomin dhe pavarsinë e medias.

**Nëntor 2023 Nr.11**

Agjencia për Shërbime Mediatike Audio dhe Audiovizuele ka kryer mbikëqyrje të rregullt administrative mbi 106 radiodifuzerë që transmetojnë programe televizive apo në radio. Objekt i mbikëqyrjes ishte detyrimi i transmetuesve për të tretën herë këtë vit (më së voni deri më 31 tetor) në programin e tyre në prime time që të publikojnë të dhënat për strukturën e pronësisë, redaksinë dhe burimet e financimit të vitit të kaluar, dhe regjistrime të shpalljes t’i dorëzojnë Agjencisë në afat prej 15 ditësh nga dita e publikimit. Nga mbikëqyrja u rezultua se këtë detyrim ligjor e kanë përmbushur të 106 radiodifuzerët.

Në Radio Kanal 77 është kryer mbikëqyrje e kontrollit programor për të përcaktuar nëse transmetuesi ka (mënjanuar) hequr pengesat ligjore për kryerjen e veprimtarisë të përcaktuar në raportin e mbikëqyrjes së jashtëzakonshme nr.10/3676/1, datë 05.10.2023, përkatësisht për veprim në kundërshtim të nenit 68 të LSHMAAV, dhe në lidhje me nenin 3 paragrafi (1) pika 12 të LSHMAAV, për të cilën në seancën e 32-të të Këshillit të Agjencisë, mbajtur më 9 tetor 2023, është iniciuar procedura për heqjen e lejes së këtij transmetuesi. Mbikëqyrja rezultoi se Radio Kanal 77 ka hequr shkeljet e konstatuara të LSHMAAV.

**Operatorët e rrjeteve publike të komunikimit elektronik**

Ndaj operatorit të rrjetit publik të komunikimit elektronik Vinsat Kable nga Vinica, Agjencia ka kryer mbikëqyrje të kontrollit programor për të përcaktuar nëse është vepruar sipas masës së shqiptuar më parë vërejtje publike, dërguar për ritransmetimin e shërbimeve programore që nuk janë të regjistruara në Agjenci. Mbikëqyrja rezultoi se operatori plotësisht ka vepruar sipas masës së shqiptuar më parë.

Lidhur me detyrimin e operatorëve ORRPKE për regjistrimin e shërbimeve programore në Agjenci dhe titrimin e programeve që ritransmetojnë, është kryer mbikëqyrje e rregullt programore mbi operatorët IP Sistems, Viva Net Vinsat, Viva Net nga Berova, MTEL, Neotel, Spajder dhe Kabel nga Vinica. Gjatë mbikëqyrjes është konstatuar se operatori për përdoruesit e tij, ritransmeton shërbimin programor “Super RTL”, i cili nuk mbulohet me çertifikatë për regjistrimin e shërbimeve programore të dhëna nga Agjencia.

**Ofruesit e ASHMA-së sipas kërkesës**

Sa i përket obligimeve që kanë të bëjnë me transmetimin e veprave kinematografike dhe mbrojtjen e të miturve(fëmijëve), është kryer mbikëqyrje e rregullt programore mbi ofruesit e ASHMA-së me kërkesë të Svod Master, Telekomi i Maqedonisë dhe A1 Maqedonisë. Gjatë mbikëqyrjes së kryer programore nuk u konstatuan shkelje.

**Masat e shqiptuara vërejtje publike**

Këshilli i Agjencisë në seancën e 37-të mbajtur më 16 nëntor 2023, ka miratuar katër aktvendime për shqiptimin e masës vërejtje publike për TVM 3, TVM 4, Skaj Radio dhe Repro Print, botues i medias së shkruar Nova Makedonija. Botuesit Repro Print Skopje i është shqiptuar masë vërejtje publike për mospublikimin e numrit të saktë të kopjeve të shtypura në impresiumin (stampën) e botimit të Nova Makedonija nr.25952; ndaj TVM 3 për shkak të mos publikimit të të dhënave në vendin përkatës (e duhur) për çdo përmbajtje të shërbimit programor; ndaj TVM 4 për mostransmetim të së paku 40% program të krijuar burimor si vepra audiovizuele maqedonase; ndërsa për Skaj Radio, për shkak të mostransmetimit të së paku 10% të muzikës në gjuhën maqedonase në periudhën prej orës 06:00 deri në orën 24:00, nga totali i muzikës së transmetuar në ditë-natën e analizuar.

Këshilli i Agjencisë, në seancën e 36-të mbajtur më 10 nëntor 2023, në bazë të konstatimeve nga mbikëqyrja e kryer, miratoi dy aktvendime për shqiptimin e masës vërejtje publike për Radio Sportin EF-EM 90.3 dhe NPR RADIOTELEVIZIONI I MAQEDONISË Shkup - Televizioni i Maqedonisë – shërbimi i pestë programor (TVM5). Për Radio Sportin EF-EM 90.3 është shqiptuar masë vërejtje publike për shkak të mospublikimit si në shpicën lajmëruese dhe atë çlajmëruese të dhënat për impresium në tërësinë e lajmeve në radio me titull "Lajmet sportive të 90.3 EF-EM". Për TVM 5 masë vërejtje publike është shqiptuar për mostransmetim të së paku 40% program të krijuar burimor si vepra audiovizuele maqedonase.

Në seancën e 35-të mbajtur më 6 nëntor 2023, Këshilli i Agjencisë shqiptoi masë vërejtjeje publike, operatorit Vinsat Kable nga Vinica për ritransmetim të shërbimit programor “Super RTL” i cili nuk mbulohet me çertifikatën për regjistrimin e shërbimeve programore të dhëna nga Agjencia.

